
П Р О Г Р А М А
за предоставяне  на равни възможности и  за  приобщаващо образование на децата от уязвими групи
през 2022/2023 година
в
 ДЕТСКА ГРАДИНА „ДЕТЕЛИНА”  
I. ВЪВЕДЕНИЕ
Приобщаващото образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността. 
През последните десетилетия България е изправена пред трудни предизвикателства, свързани с достъпа до образование, намаляване на неравенствата, които го ограничават и осигуряването на приобщаваща среда и качествена подготовка в училищата и детските градини, която да гарантира усвояване на необходимите знания, умения и компетентности за пълноценна реализация в настоящето и бъдещето. Макар правото на образование да е основно човешко право, хиляди деца в България остават извън образователната система.
Липсата на мотивация за учене, ниската функционална грамотност, трудностите при реализацията на младите хора на пазара на труда, слабата ориентираност на обучението към практиката, липса на мотивация за въвеждане и използване на модерни интерактивни методи на обучение от страна на преподавателите, са само част от предизвикателствата, с които реформата в образователната система трябва да се справи. Всичко това, съчетано с общата икономическа ситуация, води до негативни тенденции и високи нива на дела на преждевременно отпадналите от училище.    
Необходима е интензивна работа за промяна на нагласите по отношение на инвестициите в ранна детска грижа и образование, своевременното начало и необходимата продължителност на предучилищната подготовка и училищното образование, премахването на финансово-икономическите, социалните и териториално-географските бариери за достъпа до качествена образователна услуга за всички деца.   
Програмата  за предоставяне на равни възможности и за приобщаващо образование на деца от уязвими групи в ДГ„Детелина» с. Оризово е  изработена в съответствие с Конвенция на ООН за правата на детето, европейските и национални документи и определените приоритети в развитието на образованието.
Програмата конкретизира ключовите мерки в политиките за осигуряване на приобщаващото образование на децата в системата на предучилищното образование в ДГ„Детелина» с. Оризово, както и с организацията и управлението на процеса на предоставяне на подкрепа за личностно развитие. 
Програмата е изработена съобразно ЗПУО, ДОС за приобщаващото образование, международни и национални стратегически документи: Международна конвенция за правата на детето;, Световна програма на ЮНЕСКО”Образование за всички”; Национална стратегия на детето 2008-2018; Национална стратегия за интеграция на лицата, получили международна закрила в Република България 2014-2020г. и с дейността си  е ориентирана към изпълнение на мерките и реализиране на политиките за приобщаващото образование и определените в тях приоритети, свързани с за по-добро образование и грижи в периода на ранното детство, насочени към осигуряване на всички деца на възможности за най-добър старт в живота.
Програмата кореспондира с темата за включващото образование като предпоставка за предотвратяване на социалното изключване. Тя включва:
· SWOT анализ- определяне на уязвими групи деца в ДГ „Детелина»с. Оризово и ранно оценяване на потребностите от подкрепа за личностно развитие
· Дефиниране на дейности, насочени към осигуряване на обща подкрепа за личностно развитие в детската градина на децата в идентифизираните уязвими групи;
· изграждане на позитивен психологически климат в детската градина;
· Обмен на добри и работещи между  ДГ „Детелина»с. Оризово и други учебни заведения- родители- институции;
· Усъвършенстване на работата по приемственост между яслена и предучилищна възраст.

II. УЯЗВИМИ ГРУПИ ДЕЦА
Законът за предучилищното и училищно образование определя четири групи деца, които са разпознати с потребности от допълнителна работа, поради специфики на тяхното развитие:, деца с таланти, и деца с хронични заболявания. От тях децата от уязвими групи са деца в риск, деца със специални образователни потребности.
Социо-демографската и икономическа картина открояват фактори, които формират рискови групи деца. Такива фактори са: 
 равнището на бедност и доходите – трайна липса на собственост и постоянни доходи на родителите, безработни родители; 
 структурата на семейството – пълно или непълно семейство, многодетни семейства, здравословни и образователни проблеми; 
 откъснатост от семейната среда и липса на подкрепа от семейството – деца,  настанени в специализирани институции; 
 увреждане и/или сериозни здравословни проблеми на детето;
 социално изключване и принадлежност към уязвими етнически малцинства, които живеят в изолация в обособени квартали и махали; 
Под влиянието на тези фактори се обособяват рисковите групи сред децата.
 Eдна от най-застрашените групи в риск са децата: 
· Деца от многодетни и непълни семейства; семейства, в които един или двамата родители са с увреждания; семейства, в които има родител/и с различни зависимости; бедни семейства непълнолетни родители и други. Като цяло това е най-голямата рискова група, но за нея не се събира систематизирана статистическа информация. 
· Деца необхванати, отпаднали и в риск от отпадане от детска градина и училище. Отпадането от училище и липсата на образование е един от най-големите фактори за попадане в ситуация на множество рискове – бедност, противоправно поведение, насилие и др. 
· Деца, жертви на насилие, злоупотреба и неглижиране. За жертвите на насилие остава необходимо осигуряването на сигурност, терапия за преодоляване на травмите, обществена и социална подкрепа. Малобройни, но важни са специфичните групи на деца с рисково поведение и поведенчески проблеми, предизвикани от различни фактори, като нисък родителски контрол, раздяла в семейството, бедност, безработица. Поведенческите проблеми в предучилищна възраст са свързани най-вече с проява на агресия. Потребностите са от психологически консултации, подкрепа на родителите и намаляване на агресията в семейната среда, ангажиране на свободното време на децата. 
· Деца с родители в чужбина, отглеждани без пряк родителски контрол и/или с прекъсване на преките емоционални контакти с родителите. 
· Децата с увреждания, които се отглеждат в семейна среда. Често тези деца остават изолирани в семейството, не посещават детски и учебни заведения. Необходимо е да се осигури достъпна архитектурна среда, достъп до качествена здравна грижа, до образование и социални услуги и да се осигури подкрепяща среда за семейството и близките на децата с увреждания.

III.АНАЛИЗ НА СЪСТОЯНИЕТО НА ДЕТСКАТА ГРАДИНА.
ДГ „Детелина“,с. Оризово се намира в централната част на с. Оризово. Детската градина е 4 групна / в т. ч. детска ясла/ за деца от предучилищна възраст са разположени в основната сграда на детската градина в с. Оризово.
В началото на годината, децата, които се обучават в основната сграда на детската градина в с. Оризово са 67 деца от които 30 - задължителна предучилищна подготовка.
В детската градина в с. Оризово етническия състав на децата е като цяло еднороден- деца от ромски произход, има деца от турски произход. 
Деца на семейства мигранти няма.
Програмата е насочена предимно към най-уязвимите групи деца и на тези, изложени на риск от дискриминация – деца с увреждания, деца от малцинствен произход, деца от семейства на мигранти, сираци или деца  лишени от родителска грижа по други причини,  деца  настанени в институции,  деца на родители алкохолици или наркомани.За ефективното прилагане на програмата е необходимо да се определят уязвимите групи от деца и да се набележат превантивни мерки, насочени към тях. 
Фактори за попадане на децата от ДГ „Детелина “  с. Оризово 
Социално – икономически. Икономическите условия са важен фактор за ниското образователно равнище и незаписването на децата в детска градина, но тези условия винаги вървят в комплекс  с останалите:
· ниско образование на някой от родителите – наблюдава се предимно при деца  във филиала;
· липса на образователни и друг тип ценности и традиции
· „Бедността на семейството“ и затруднения достъп до образование поради ниски социални доходи  оказва цялостно негативно влияние върху мотивацията за включване във възпитателно-образователната работа в детската градина и социалната адаптация на децата
· миграцията на родителите, като остър проблем през и напускане на страната от родителите.Често при миграцията на родителите, децата са поверени на грижата на близки роднини, които нямат особен ангажимент и отговорност за тяхното образование.Това е засилваща се тенденция в детската градина.
· Образователно-педагогически.Свързани, както със средата, така и с организацията на възпитателно-образователния процес в детската градина.Най-често са свързани с:
· учителите като основен фактор в преподаването.
· Подкрепящата среда за децата с увреждания
· Незаинтересованост на семействата от посещение на децата в детската градина и омаловажаване на необходимостта от това.
Реално в детската градина деца няма големи, ярко обособени уязвими групи деца.Но все още има какво да се желае по отношение на подобряване качеството на политиките за социално включване на ромите и тяхното образование.На този етнос трябва да се окаже подкрепа, защото оцеляването му е свързано с образованието на децата. Чрез детската градина се поставя началото на връзката на ромите с обществото и тяхното социално приобщаване. 
· Здравно обусловени. 
Опита на интегрирано образование показва, че в процеса на приобщаващо образование учителите заедно със специалистите трябва да определят не само  подходите и формите на работа с детето, но и темите от учебното съдържание. Ориентири в тази задача са наблюденията, които имат, оценката на потребностите на детето от специалистите, педагогическият опит и подготовката на учителя. Обучението на децата с различни образователни потребности ни показва, че в образователната практика и взаимодействието с децата е важно да се разбира тяхното различие, ученето да се свързва със силните им страни и интересите, а учителят е този посредник, който разсъждава и улеснява процеса. 
Учителите са най-важният фактор, който мотивира родителите да осигуряват присъствие в детската грдаина и участие в образователно-възпитателния процес на своите деца. Предлагането на качествено образование и грижа за отглеждането и възпитанието на децата повишава мотивацията за осигуряване на редовна посещаемост на децата. Това поставя пред педагогическата колегия необходимост от непрекъснато повишаване на квалификацията и компетенциите на учителите.
В ДГ „Детелина»с. Оризово през учебната 2021/ 2022 година 4 учители са участвали в поне една форма на квалификация. Всички учители са участвали във формите на вътрешна квалификация. 
Детската градина прилага и други мерки за създаване на позитивна образователна среда и засилване на интереса на родителите от посещение на децата им в детската градина:
· Осигуряване на безплатни помагала за всички възрасти;
· Осигуряване на безплатна храна;
· Осигуряване на допълнителна закуска
· Схема”Плод и мляко” от ДФ „Земеделие”
· Осигуряване на ефективни контакти и консултации с родителите. Организиране на „Училище за родители“, системни разговори и др.;
· Тесни взаимовръзки с Центъра за обществена подкрепа за решаване на казуси с проблемни деца и семейства и  ползване услугите на психолог и логопед;
· Провеждане на съвместни мероприятия с родителите с цел приобщаването им към живота в ДГ;

III.ЦЕЛИ НА ПРОГРАМАТА

ОСНОВНИ ЦЕЛИ:  
1. Определяне на  условията и начините за осигуряване на подкрепа за равен достъп до качествено образование и за развитие на потенциала на всяко дете с цел неговата личностна, професионална и гражданска реализация в обществото.
2. Създаване в детската градина на благоприятна среда и позитивен психологически климат за физическото,  психическото  и социалното благополучие на децата  от уязвимите групи, чрез организиране на мотивиращи и развиващи интересите дейности през призмата на специфичните им нужди и особености. 

ПОДЦЕЛИ:
· Разработване и изпълнение на комплекс от ефективни мерки и дейности за приобщаващо образование на деца от детската градина от идентифицираните уязвими групи групи.
· Подобряване качеството на възпитателно-образователната работа в детската градина и осигуряване на подходяща образователна подкрепа за всяко дете и родител.
· Целенасочена индивидуална работа с децата с цел преодоляване на обучителните трудности.
· Разработване на мерки за привличане на родителите към живота в детската градина.

III. ПРИНЦИПИ НА ПРОГРАМАТА
1. Гарантиране на правото на всяко дете на достъп до детска градина и на правото му на качествено образование; 
2. Гарантиране на достъпа на всяко дете до подкрепа за личностно развитие в зависимост от неговите индивидуални потребности с оглед възможността за възникване на затруднения в процеса на ученето и приобщаването и на необходимостта от подходяща подкрепа; 
3. Прилагане на диференцирани педагогически подходи, ориентирани към интересите и стимулиращи мотивацията на детето, съобразени с възрастовите и социалните промени в живота му и адаптирани към способността му да прилага усвоените компетентности на практика;
4. Приемане и зачитане на уникалността на всяко дете– индивидуалните потребности и възможности, личностните качества, знанията, уменията и интересите, на които ДГ трябва да отговори по подходящ начин, така че детето да развие максимално своя потенциал;
5. Равнопоставеност и недопускане на дискриминация при провеждане на предучилищното образование, гаранции за които са създадените условия за обучение на всички деца заедно, независимо от трудностите и различията, които може да възникнат в процеса на ученето и научаването и при участието им в дейността на детската градина;
6. Сътрудничество между всички участници в процеса на приобщаващото образование – детската градина, детето, семейството и общността;
7. Намаляване на влиянието на социалните неравенства върху ученето и върху участието на децата в дейността на детската градина;
8. Нетърпимост към дискриминиращите нагласи и поведение и подготовка на децата за живот в приобщаващо общество;
9. Гъвкавост и динамичност на процеса на приобщаващото образование съобразно потребностите на децата и в зависимост от спецификата на обществения живот. 

IV. ПЛАН ЗА ИЗПЪЛНЕНИЕ НА ПРОГРАМАТА

	Мерки за реализиране на политиките
	Отговорник

	срок за изпълнение
	индикатори

	I.МЕРКИ ЗА ОСИГУРЯВАНЕ НА ОБЩА ПОДКРЕПА ЗА ЛИЧНОСТНО РАЗВИТИЕ НА ДЕЦАТА:

	1.1. Ранно оценяване на потребностите от подкрепа за личностно развитие

	Ранно оценяване на развитието на детето и на риска от обучителни  затруднения посредством провеждане на диагностични процедури
	Учители по групи
	30.10.2022 г.
	Резултати и анализи от диагностичните процедури 

	Анализиране на основните причини за наличните обучителни трудности деца от детската градина
	Учители по групи
	текущ
	Брой анализи

	Определяне на необходимост от допълнителни модули за деца, които не владеят български език.

	Г. Делчева
Д. Кючукова
	ежемесечно
	Справки за брой децата от тази уязвима група


	Оценка  на индивидуалните  потребности за предоставяне на допълнителна подкрепа на деца при:
· затруднения във физическото, познавателното,езиковото,социалното,сензорното,емоционалното,творческото развитие спрямо децата от същата възрастова група;
·  наличие на рискови фактори и обстоятелства в средата на детето;
· наличие на хронични заболявания, които възпрепятстват обучението, научаването и участието на детето в дейността на детската градина;.
	Учители по групи
	При необходимост
	Брой кампании

	Изготвяне на индивидуални програми за приобщаващо образование на деца от уязвими групи
	Учители по групи
	текущ
	Брой индивидуалнипрограми

	Организиране и провеждани на анкети с родителите по теми свързани с качеството предучилищното образование в ДГ, организцията на предметно-пространствената среда и др.
	Директор, учители
	2022/2023
	Брой проведени анкети
Анализ на родителските мнения и предложения

	Засилване  участието на родители и семейства в процеса на образователна интеграция на техните деца, подобряване на контактите на семействата с педагогическия персонал. Организиране на съвместни дейности: от ГКПлан
-организиране на работни срещи с учителите на бъдещите първокласници;
 -„Училище за родители“;
-организиране на открит ден за родителите
	Учители по групи
	текущ
	Брой проведени мероприятия
Брой участвали родители
Брой участвали деца

	
	
	
	

	Изготвяне на регистър на децата от уязвимите групи, и мерки за работа с тях:
- списък на децата
-карта за всяко дете със заложени мерки за работа
	Директор
Учители по групи
	30.10.2022 г.
	Списък на децата и   карта за всяко дете

	Работа по национални програми и проекти като мярка за повишаване качеството на образование и приобщаващо образование на децата от нашата детска градина
	Директор
Екип по проекти
	2022/2023
	Брой НП
Брой проекти

	Организиране на разнообразни форми на допълнителни дейности.
	директор
	2022/2023
	Брой форми

	1.2. Осигуряване на обща подкрепа за личностно развитие в детската градина

	Квалификация на педагогическите специалисти, насочена към приобщаващото образование на деца от уязвими групи
	Директор
Г.Делчева,
Д.Кючукова
	2022/2023
	Брой квалификации

	Осигуряване на условия за екипна работа между учители, специалисти и родители по посока ранно оценяване на обучителните затруднения и реализиране на  подкрепа за личностно развитие  потенциала на всяко дете.
	Директор
Учители по групи
	2022/2023
	Брой екипни срещи


	Участие и изява на всички деца от уязвимите групи в допълнителни дейности, и дейности подпомагащи възпитание на децата в любов към родния език и книгата, като извор на знания и богата информация- участие в национални кампании, посещение на библиотека, форми в детската градина
	Учители по групи
	2022/2023
	Брой инициативи

	Осигуряване на участие на децата от уязвимите групи в изяви на различни форуми извън детската градина с цел повишаване тяхната социална адптация и приобщеност.
	Директор
Комисия по приобщаващо образование
	текущ
	Брой изяви

	Планиране и реализиране на индивидуална работа насочена към потребностите на всяко дете-личностно ориентиран подход
	Учители по групи
	2022/2023
	Брой проверки

	Съгласно ДОС за приобщаващо образование,анализиране на резултатаите на обучението спрямо очакваните резултати.Установяване напредъка на всяко дете поне два пъти в рамките на учебната година, като за резултатите изготвят доклад, който се съхранява в документацията на детето – портфолио и лично образователно дело на детето.
	Учители по групи
	Декември 2022-
Юни 2023
	2 броя анализи

	Осигуряване на условия за участие на представители от етническите групи в социализацията на децата от етническите малцинства
	директор
	текущ
	Брой съвместни мероприятия

	1.3. Изграждане на позитивен психологически климат

	Организиране на дейности за превенция на агресията и мотивация за преодоляване на проблемното поведение:
· създаване на Кът за правата на детето 
· създаване на кътове във всяка група с Вътрешни правила на групата
· посредством „Училището за родители“, публикуване на информация и за ролята на семейството за предпазване на децата от насилие.
· Съвместни дейности с ЦОП, гр. Чирпан

	Директор
Учители по групи
	текущ
	Брой кътове
Брой квалификационни материали за родителите
Брой съвместни дейности с ЦОП

	Прилагане на координирани и последователни усилия за осигуряване на благоприятна образователна среда и създаване на условия за сътрудничество, ефективна комуникация и отношения между всички участници в образователния процес, чрез:
· - разговори с родителите за изясняване на причината за проблемното поведение на детето
· - създаване на условия за включване на детето в занимания, съобразени с неговите интереси и потребности;
· - консултиране на детето с психолог от ЦОП, гр. Чирпан
· - консултации със социални работници от Отдел „Закрила на детето“ при Община Чирпан
	Директор
Учители по групи
	текущ
	Брой срещи и консултации

	Повишаване квалификацията на учителите и предоставяне на методическа помощ по  посока превенция на насилието и за преодоляване на проблемното поведение на децата 
	Директор
Учители по групи
	2022/2023
	Брой квалификации и форми на методическа подкрепа

	Реализиране на партньорство и поддържане на непрекъсната връзка и взаимодействие с родителите на децата за справяне с проблемното им поведение и приобщаване към средата на детската градина.
	Директор
Учители по групи
	текущ
	Брой срещи и мероприятия

	1.4.Достъп до качествено образование за деца със СОП

	Подобряване възможностите за обучение на деца със СОП:
-организиране на подходяща среда за индивидуално обучение;
-осигуряване на допълнителна подкрепа;
-разработване на програми за обучение, отговаряши на индивидуалните възможности и потребности на всяко дете със СОП
	Директор
Учителите, работещи с деца със СОП
Ресурсен учител
	2022/2023
	Брой проверки
Брой разработени програми

	

	II.МЕРКИ ЗА ОСИГУРЯВАНЕ НА ДОПЪЛНИТЕЛНА ПОДКРЕПА ЗА ЛИЧНОСТНО РАЗВИТИЕ НА ДЕЦАТА:

	2.1.Оценяване на индивидуалните потребности на детето за осигуряване на допълнителна  подкрепа за личностно развитие.

	Предложение към родителя за предприемане на дейности с децата за преодоляване на проблемното им поведение и за справяне със затрудненията им с приобщаването в образователната и училищната среда, с участието в дейността на институцията и с поведенческите им прояви.
	директор
	м.ноември
2022 г.
	 брой писмени предложения

	

	2.2. Осигуряване на допълнителна  подкрепа за личностно развитие в детската градина

	Реализиране на дейностите от индивидуалния план за подкрепа на детето, след извършена оценка   на индивидуалните потребности на детето.

	Директор
Учители по групи
	текущ
	Брой проверки

	Създаване на условия за равен достъп до образование за децата чрез осигуряване на достъпна архитектурна и физическа среда, достъпност на информацията и комуникацията, достъп до учебните планове и програми, разумни уленения, технически средства, специализирано оборудване и специализирана подкрепяща среда, дидактически материали, методики и специалисти
	директор
	текущ
	Брой описание на подкрепящата среда

	Осигуряване на координирани дейности на учителите и специалистите в детската градина и родителите за подкрепата за личностно развитие на детето и на равен достъп до образование чрез
	директор
	текущ
	Брой екипни срещи

	Осигуряване на условия за приемственост между ДГ и началното училище по отношение Обмяна на опит и информация за деца, на които се преодтавя допълнителна подкрепа за личностно развитие
	директор

	Текущ при необходимост
	Брой мероприятия с начално училище
Брой срещи между учители от ДГ, учители от началното училище и родителите на детето

	2.3. Екип за  подкрепа за личностно развитие на детето в детската градина

	Заповед на директора на ДГ за назначаване на екип от специалисти за осъществява дейностите по допълнителната   подкрепа за личностно развитие на детето.
	директор
	М. Септември 2022
	Брой заповеди

	Изготвяне на доклад до директора от екипът за подкрепа за личностно развитие за постигнатите цели и за резултатите от обучението, за използваните педагогически средства и методи на работа.
	Екип за подкрепа на личностното развитие на детето
	М. Януари 2023 м. 
М. Юни 2023
	Брой доклади




V.ОЧАКВАНИ РЕЗУЛТАТИ
                                                    
	Приобщаващото образование и по-високо ниво на интеграция на децата от уязвими групи в ДГ „Детелина“ ,с. Оризово ще даде възможност за:
1.Включване на всички деца в качествено обучение, гарантирайки, че:
· всяко дете е в ДГ;
· всяко дете учи;
· всяко дете се обучава от рано и се включва в образователната система навреме;
· всяко дете е подкрепено от ефективни и ефикасни правителствени политики. 
2. Премахване на бариерите пред достъпа до образование на деца от най-уязвимите групи – в т.ч. деца, които живеят в бедност,  деца с увреждания, деца бежанци, деца от малцинствен произход, деца с непълни семейства и др.
3. Положителна промяна  на нагласите на обществото по отношение на:
- Ранно обучение и задължителна предучилищна подготовка;
- Приобщаващо образование за деца с увреждания;
- Образованието на деца от ромски произход.




   Програмата  за предоставяне  на равни възможности и  за  приобщаване на децата от уязвими групи в ДГ „Детелина “ ,с. Оризово е  приета с решение на Педагогическия съвет  и утвърден със заповед на директора.                                                                  

При възникнала необходимост Програмата да бъде актуализирана през учебната година.       
Директор: 	
                    Добринка Минкова

